**0058**

**Ерлі-зайыптылардың бірлескен мінажаты**

***«Қорыта айтқанда, бәрің де өзара ниеттес, қуаныш пен қайғыға ортақтас, бір-біріңді туған бауырлардай сүйетін, қайырымды да кішіпейіл болыңдар. Жамандыққа жамандықпен, қорлыққа қорлықпен емес, ақ батамен жауап беріңдер. Себебі Құдай сендерді шақырғанда Өзінің ақ батасына ие болсын деп мақсат еткен еді.»***

***(Петірдің 1-хаты 3:8-9)***

Егер сіз күйеуіңізбен немесе әйеліңізбен бірге ешқашан мінажат етпеген болсаңыз, онда мен сізден: «Неге солай?» - деп сұрауды менің парызым деп санаймын. Мен әр түрлі ерлі-зайыптыларға бірнеше рет сұрақ қойдым және әр түрлі жауаптар алдым. Сонымен қатар, көптеген мәсіхшілер үшін бірігіп мінажат ету ыңғайсыздықты тудыратынын байқадым. Олардың кейбіреулері мінажат ету - әр адамның жеке ісі деп ойлайды, ал басқалары бұл қауымның айрықша құзыреті деп ойлайды, ал кейбіреулері бірге мінажат етуге ұялады.

Есіңізде болсын, Құдай сіз туралы және сіздің отбасыңыздағы жағдай туралы және басқалармен қарым-қатынасыңыз туралы бәрін біледі. Оны таңғалдыратын ештеңе жоқ. Құдай сізді Өз баласындай жақсы көретінін есіңізде ұстағаныңыз жөн. Егер сіз ешқашан жарыңызбен бірге мінажат етпеген болсаңыз, онда менде сіздерге бір ұсынысым бар. Өзіңіздің алдыңызға бос орындықты қойып, сіздер бен Иса Мәсіхтің арасындағы қарапайым әңгіме болатындай мінажат туралы ойлаңыз. Оған шынымен осы орындықта отырғандай жауап беріңіз. Сіз тіпті Оның қолынан ұстап отырғаныңызды елестете аласыз, өйткені бұл толыққанды мінажаттың және сіздің өміріңіздің рухани мазмұнының кепілі болып табылатын Құдаймен тығыз және еркін қарым-қатынастың санасы.

Сіз кез-келген уақытта бірге мінажат ете аласыз, бірақ егер сіз күнініздің белгілі бір уақытында үнемі өзіңіз жеке мінажат етпесеңіз, онда мінажат – ешқашан сіздің әдетіңізге айналмайды.

Көптеген жылдар бойы әйелім екеуміз күнімізді бірге мінажат етуден бастаймыз. Таңертен, мен кофе ішу үшін төменге түсемін, Дарлин да сол белгіленген уақытта келеді. Осылайша, біз бірге кофе ішіп, мінажат етіп, қарапайым сөзбен өз ойымызды білдіреміз.